cyanic-selkie/wikianc huggingface dataset:
இந்திய 25 பைசா நாணயம்
1957-1963
1957 ஆம் ஆண்டு முதன் முதலாக 25 பைசா நாணயம் இந்திய அரசால் வெளியிடப்பட்டது. இந்நாணயம் நிக்கல் உலோகத்தால் செய்யப்பட்டது. இதன் எடை 2.42 கிராம், விட்டம் 18.7 மில்லிமீட்டர், தடிமன் 1.32 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 நயா பைசா என்பது மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
1964-1972
1964 இல் வெளியிடப்பட்ட 25 பைசா நாணயம் 1957 இல் உள்ளதைப் போல நிக்கல் உலோகத்தால் செய்யப்பட்டது.இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. இந்த நாணயத்தில் நயா பைசா என்பதற்குப் பதிலாக இருபத்தி ஐந்து பைசா என்று இந்தியில் எழுதியிருந்தது.
1972-1990
250px|thumb|வலது|1987 இல் வெளியிடப்பட்ட 25 பைசா நாணயம் 1972 ஆம் ஆண்டு வெளியிடப்பட்ட 25 பைசா நாணயம் நிக்கல் உலோகத்தால் செய்யப்பட்டது. இதன் எடை 2.5 கிராம், விட்டம் 19 மில்லிமீட்டர், தடிமன் 1.36 மில்லிமீட்டர் ஆகும். இந்த நாணயத்தின் முன்பக்கத்தில் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. பின்பக்க நாணயத்தில் 25 என்ற எண் மையமாகவும், அதன் கீழ் அச்சிடப்பட்ட ஆண்டு, இரு தானியக் கதிர்களும் பொறிக்கப்பட்டிருந்தது. எண்ணின் மேற் பகுதியில் ரூபாயின் நான்கில் ஒரு பகுதி என இந்தியில் அச்சிடப்பட்டிருந்தது.
எக்கு நாணயம்
thumb|1994 இல் வெளியிடப்பட்ட எக்கு 25 பைசா நாணயம் 1988 இல் இருபத்தி ஐந்து பைசா எக்கு உலோகத்தில் வெளியிடப்பட்டது. இந்த நாணயத்தின் எடை 2.83 கிராம், 19 மில்லி மீட்டர் விட்டளவு கொண்டது. 1.55 மில்லிமீட்டர் தடிமம் கொண்டதாகும். இந்நாணயங்களின் முன்பக்கம் மையமாக 25 என்ற எண்ணும், அதன் மேலே சிறியதாக சிங்க லட்சனையும், எண்ணின் இருபக்கமும் ஆங்கிலம், இந்தியில் பைசா, இந்தியா எனவும் பொறிக்கப்பட்டிருந்தது. அதன் பின்பக்கத்தில் காண்டாமிருகம் பெரிய அளவிலும், மேற்புறத்தில் நாணயம் பொறிக்கப்பட்ட ஆண்டும், அச்சிடப்பட்ட அச்சாலை முத்திரையும் இடப்பட்டிருந்தது. இந்நாணயம் காண்டாமிருக நாணயம் எனவும் அழைக்கப்பட்டு வந்துள்ளது.
கிராமப்புற பெண்கள் முன்னேற்றம்
1980 இல் கிராமப்புற பெண்கள் முன்னேற்றம் குறித்தான நினைவு நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் வெளியிடப்பட்டது. இந்த நாணயம் 2.4 கிராம் எடை கொண்டதாகவும், 19 மில்லிமீட்டர் விட்டம் கொண்டதாவும் இருந்தது. இந்நாணயத்தின் முன்பக்கம் மையமாக சிங்க லட்சனையும், அதன் இருபக்கமும் ஆங்கிலம், இந்தியில் இந்தியா எனவும் பொறிக்கப்பட்டிருந்தது. குடிசைக்கருகே ஒரு பெண் தானியக் கதிரிலிருந்து தானியத்தை பிரித்தெடுப்பது போன்ற உருவம் மையமாகவும், Rural Women's Advancement - ग्रामीण महिलाओं की प्रगति -1980 என்பது அதனைச் சுற்றியும் பொறிக்கப்பட்டிருந்தது.
உலக உணவு நாள்
1981 இல் உலக உணவு நாளுக்காக 25 பைசா நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் ஆனது. இதன் எடை 2.5 கிராம், விட்டம் 19.2 மி.மீ ஆகும்.
9 வது ஆசிய விளையாட்டு
1982 இல் 9 வது ஆசிய விளையாட்டிற்காக 25 பைசா நாணயம் வெளியிடப்பட்டது. இந்த நாணயம் காப்பர் நிக்கல் உலோகத்தால் ஆனது. இதன் எடை 2.6 கிராம், விட்டம் 19.2 மி.மீ ஆகும்.
அரச தேவதை மீன்
அரச தேவதை மீன் அல்லது ராயல் தேவதை மீன் எனப்படுவது கடல் தேவதை மீன்களில் பைகோபிளிட்டிசு டைகாந்தசு சிற்றின மீனாகும். இம்மீன் பொமாகாந்திடே குடும்பத்தின் ஒற்றைப்பேரினமான பைகோப்லிடேசினைச் சார்ந்தது. இம்மீன்கள் வெப்பமண்டல இந்தோ-பசிபிக் பெருங்கடல்களில் காணப்படுகிறது. இவை 25 செமீ நீளம் வரை வளரக்கூடியன.
விளக்கம்
அரச தேவதை மீனின் உடல் மிதமான நீளத்துடன் தட்டையாகக் காணப்படும். கண்குழிக்கு முன் உள்ள எலும்பு குவிந்தது வலுவற்று காணப்படும். ப்ரீபெர்கலில் ஒரு கோணத்தில் 1 முக்கிய முதுகெலும்பு உள்ளது. இன்டர்பெர்கிளின் வென்ட்ரல் விளிம்பு மென்மையானது. முனையமாக இருக்கும் வாயுடன் கண்கள் மிதமாக சிறியதாக இருக்கும். வாயும் நீடித்தது. அவற்றின் அதிகபட்ச நீளம் 25.0 ஆகும்  செ.மீ. இவை மொத்தம் 14 முதுகெலும்புகள், மற்றும் 17-19 மென்மையான முதுகெலும்பு கதிர்களைக் கொண்டுள்ளது. இவற்றில் 3 குத முதுகெலும்புகள் மற்றும் 17-19 குத மென்மையான கதிர்களைக் கொண்டுள்ளன. இவை 16-17 மார்புப்குதி துடுப்பு கதிர்களையுடையது. இவற்றின் வால் துடுப்பு வட்டமானது. வாழிடச் சூழலைப் பொறுத்து நிற மாறுபாடுகள், குறிப்பாக இந்தியப் பெருங்கடல், செங்கடல் மற்றும் தென் பசிபிக் பெருங்கடல் இனங்களில் காணப்படுகிறது. இருப்பினும், பொதுவான குறுகிய நீல-வெள்ளை மற்றும் ஆரஞ்சு கோடுகளுடன் பின்னோக்கிய விளிம்புடன் கூடிய உடலைக் கொண்டுள்ளன. முதுகுபுற துடுப்பின் பின்புற பகுதி கருப்பு அல்லது நீல நிறத்தில் நெருக்கமாக அமைந்த நீல புள்ளிகளுடன் உள்ளது. குத துடுப்பின் பின்புற பகுதியில் மஞ்சள் மற்றும் நீல நிற பட்டைகள் அடுத்தடுத்து உடல் பட்டைகளுக்கு ஈடாக அமைந்துள்ளன. வால் துடுப்பு மஞ்சள் நிறமுடையது. வண்ணமயமான மீன் குஞ்சுகளின் மென்மையான முதுகுபுற துடுப்பின் அடிப்பகுதியில் பெரிய கருமையான புள்ளி காணப்படும். ஏஞ்சல் மீன்கள் 15 ஆண்டுகள் வரை வாழ்ந்ததாக ஆய்வுகள் தெரிவிக்கின்றன.
அண்மைக்கால ஆய்வுகளின்படி கிறிஸ்மஸ் தீவில் கலப்பினமாக்கக்கூடிய பண்புகளுடன் கூடிய இரண்டு புறத்தோற்றுருக்கள் பைகோப்லைட்டுகளில் காணப்படுகின்றன.
பரவல்
ரீகல் தேவதை மீன் இந்தோ-பசிபிக் கடல் பகுதி முழுவதும் பரவலாகக் காணப்படுகிறது. கிழக்கு ஆபிரிக்கா மற்றும் மாலத்தீவைச் சுற்றியுள்ள செங்கடல் மற்றும் இந்தியப் பெருங்கடலில், டுவாமோட்டோ தீவுகள், நியூ கலிடோனியா மற்றும் பெருந் தடுப்புப் பவளத்திட்டு வரையிலும் இந்த இனங்கள் பரவிக் காணப்படுகின்றன. வடகோடியில் இதன் பரவலானது கிழக்கு சீன கடல் தெற்கு பகுதியில் தைவானைச் சுற்றிலும், இரியூக்கியூ தீவுகள் மற்றும் ஜப்பானின் ஒகசாவாரா தீவுகளில் காணப்படுகிறது.
வரலாறு
முதன்முதலாக 1772 ஆம் ஆண்டில் டச்சு இயற்கை ஆர்வலர் பீட்டர் போடெர்ட்டால் இந்த தேவதை மீன் இனம் முதலில் விவரிக்கப்பட்டது. பின்னர் 18 மற்றும் 19 ஆம் நூற்றாண்டின் விலங்கியலில் முக்கியமானது.
மனித பயன்கள்
அரச தேவதை மீன்கள் மனிதர்களுக்கு எவ்வித பாதிப்பினையும் ஏற்படுத்துவதில்லை. இவை மீன்வளத் தொழிலில் சிறிய வணிகப் பயன்பாட்டினைக் கொண்டுள்ளது. இம்மீன்கள் பஞ்சுகளை உண்டு, பவளப்பாறைகளை உணவாக உண்பதைத் தவிர்ப்பதால், மீன்வள ஆர்வலர்களால் இம்மீன் மீன் காட்சியகத்தில் வளர்ப்பதற்கு உகந்த பாதுகாப்பான மீனாக மதிப்பிடப்படுகிறது.
மீன்காட்சித் தொட்டிகளில்
மீன் காட்சித் தொட்டிகளில் வளர்க்கப்படும் மீன்களுக்குச் சரியான வாழிடச் சூழலை வழங்குவதன் மூலம் செயற்கை வாழ்விடத்தில் வளர்க்கத் தயார் படுத்தலாம். மீன் தொட்டிகளில் வளர்க்கப்படும் தேவதை மீன்களுக்கு, உயிர் உணவு, உறைபதன உணவு, அல்லது உலர் உணவினை வழங்கி அதன் உணவுத் தேவையினை பூர்த்தி செய்யலாம். பெரிய கடல் தேவதை மீன், கிளாத்தி மீன், கோளமீன்கள், வன் தாக்க மீன் இனங்களான கோமாளி மீன் மற்றும் முள்வால் வகைமீன்களை தேவதை மீன்களுடன் வளர்ப்பதைத் தவிர்க்கவேண்டும்.
இனப்பெருக்கம்
தேவதை மீன்கள் முட்டையிடுவதன் மூலம் இனப்பெருக்கம் செய்கின்றன. சினை விடுதல் பொதுவாக அந்தி அல்லது இரவில் நடக்கும். முட்டைகள் மற்றும் விந்தணுக்கள் மேல் நீரின் மேல்பகுதியில் இடுவதற்கு முன்பு இம்மீன்கள் சுழல் நடனத்தில் ஈடுபடுகின்றன.
மேற்கோள்கள்
பகுப்பு:மீன்கள்
மர்ரே ராஜம்
மர்ரே ராஜம் (Murray S. Rajam, நவம்பர் 22, 1904 - மார்ச் 13. 1986) என்பவர் தமிழகத்தின் ஒரு தொழிலதிபர், பதிப்பாளர், கொடையாளர் ஆவார்.
வாழ்க்கைக் குறிப்பு
மர்ரே சாக்கை ராஜம் 1904, நவம்பர், 22 அன்று திருத்துறைப்பூண்டியிலிருந்து ஆறு கல் தொலைவிலுள்ள துளசாபுரம் என வழங்கும் சாக்கை என்னும் ஊரில் கோபாலையங்கார், கோமளத்தம்மாள் ஆகியோருக்கு பிறந்தவர். கணக்குத் தணிக்கைக்கை படிப்பை முடித்த ராஜம், சென்னையில் ஆங்கிலேயர்களால் நடத்தப்பட்ட ஏல நிறுவனமான மர்ரே நிறுவனத்தில் பணிக்குச் சேர்ந்தார். இந்திய விடுதலைக்குப்பிறகு ஆங்கிலேயர்கள் இந்தியாவை விட்டு வெளியேறியபோது இவர் தம் தமையனாருடன் சேர்ந்து இந்த நிறுவனத்தை ஏற்று நடத்தினார். பின்னாளில் மர்ரே ராஜம் என்று அவர் ஏற்று நடத்திய நிறுவனத்தின் பெயராலேயே அடையாளப்படுத்தப்பட்டார்.
அறக்கட்டளை துவக்கம்
ராஜம் தன் முதுமைக் காலத்தில் மர்ரே நிறுவனத்தைத் தம் உறவினரிடம் ஒப்படைத்து, அவரிடமிருந்து பெற்றுவந்த பணத்தில் சில அறக்கட்டளைகள் நிறுவி, அறச்செயல்கள் செய்துவந்தார். கோயில்களுக்கும் நன்கொடைகள் பல வழங்கி வந்துள்ளார். இவ்வாறு அறச்செயல்கள் செய்து வந்த ராஜத்திற்கு 1940களில் பெ. நா. அப்புசாமி மூலமாகப் எஸ். வையாபுரிப்பிள்ளையின் தொடர்பு கிடைத்தது. வையாபுரிப்பிளையின் ஆலோசனையினால் தமிழிலக்கியங்களை மலிவுப்பதிப்பில் வெளியிடும் நோக்கத்துடன் ராஜம் வையாபுரிப்பிள்ளையை பதிப்பாசிரியராகக் கொண்டு பதிப்புப் பணிகளை தொடங்கினார். முதல் நூலாக, திவ்யபிரபந்தத்தின் முதலாயிரம் சந்தி பிரிக்கப்பட்டு 1955 இல் வெளியானது. எஸ். ராஜம், நெ 5, தம்புச்செட்டித் தெரு, சென்னை-01 என்ற முகவரியில் இருந்து பதிப்பகம் செயல்படத்தொடங்கியது. வையாபுரிப்பிள்ளை, பெ. நா. அப்புசாமி, மு. சண்முகம் பிள்ளை, வி. மு. சுப்பிரமணிய ஐயர், பி. ஸ்ரீ ஆச்சார்யா, கி. வா. ஜகந்நாதன், தெ. பொ. மீனாட்சிசுந்தரம், ரா.பி. சேதுப்பிள்ளை முதலான தமிழறிஞர்களை உள்ளடக்கிய ஆசிரியர் குழுவைக் கொண்டு சாந்தி சாதனாவால் பழந்தமிழ் இலக்கியங்கள், இலக்கணங்கள் என்று 40 க்கும் மேற்பட்ட புத்தகங்களைத் தரமான அச்சில் மலிவு விலையில் வெளியிடப்பட்டன. குறிப்பாக இவர்கள் வெளியிட்ட பேரகராதிகளான வரலாற்று முறைத் தமிழ் இலக்கியப் பேரகராதி, தமிழ் கல்வெட்டுச் சொல்லகராதி ஆகியன குறிப்பிடத்தக்கன.
1960 இல் இலக்கிய வெளியீட்டிற்காக சாந்தி சாதனா என்ற அறக்கட்டளை, ஏழை மக்கள் இறுதிக்கடனுக்கு உதவ வகைசெய்யும் வகையில் கிரியா சாதனா அறக்கட்டளை, குழந்தைகள் படிப்பு, மேம்பாட்டிற்காக சேவா சாதனா என அறக்கட்டளைகளை ராஜம் ஏற்படுத்தினார்.
மறைவு
அறச்செயல்களை செய்வதையே பெரும் தொண்டாகக் கருதி வாழ்ந்து வந்த சாக்கை ராஜம் 13.03.1986 இல் காலமானார்.
மேற்கோள்கள்
பகுப்பு:1904 பிறப்புகள் பகுப்பு:1986 இறப்புகள் பகுப்பு:தமிழகத் தொழிலதிபர்கள் பகுப்பு:தமிழகப் பதிப்பாளர்கள் பகுப்பு:திருவாரூர் மாவட்ட நபர்கள்
சுரவானா கோயில், கிழக்கு ஜாவா
வலது|thumb|400x400px| புனரமைக்கப்பட்ட சுரவானா கோயிலின் தளம். சுரவானா கோயில் (Surawana) (Candi Surawana   சில நேரங்களில் Candi Surowono எனவும் அழைக்கப்படுகிறது) இந்தோனேசியாவில் கிழக்கு ஜாவா வில் அமைந்துள்ள ஒரு இந்துக் கோயிலாகும். இக்கோயில் கிழக்கு ஜாவாவில் பரே மாவட்டத்திற்கு அருகில் கெதிரி என்னுமிடத்தில் உள்ள காங்கு என்னும் கிராமத்தில் அமைந்துள்ளது. கி.பி 1390 ஆம் ஆண்டில் வெங்கர் இளவரசரான விஜயராஜாசாவின் நினைவாக இக்கோயில் கட்டப்பட்டதாக நம்பப்படுகிறது. தற்போதைய நிலவரப்படி கோயில் முழுமையாக அப்படியே இல்லை. கோயிலின் அடிப்பகுதி மட்டுமே அதன் அசல் வடிவ நிலைக்கு மீட்டு அமைக்கப்பட்டுள்ளது, மேலும் பல செங்கற்கள் மீண்டும் இணைக்கப்பட வேண்டிய நிலையில் கட்டடப் பகுதியில் தயாராக உள்ளன.
வடிவமைப்பு
சுரவானா கோயில் 7.8 சதுர மீட்டர் அடித்தளம் மற்றும் 4.6 மீட்டர் உயரமும் கொண்ட ஒரு மிதமான அளவில் அமைந்த கோயிலாகும். கட்டமைப்பில் தற்போது எஞ்சியிருப்பது கால் அல்லது பாதப்பகுதி மட்டுமே ஆகும். அடிவாரத்தில் ஒரு துருத்திய நிலையில் உள்ள அமைப்பு காணப்படுகிறது. அது செல்லாவிற்குச் செல்கின்ற படிகளைப் பிடித்த வண்ணம் அமைந்துள்ளது. இது கோயிலின் உள் அறையாக இருந்திருக்கும். பெரும்பாலான கிழக்கு ஜாவானிய கோயில்களின் அமைப்பினைப் போலவே மேற்கு திசையை நோக்கி எதிர்கொள்ளும் வகையில் உருவாக்கப்பட்டுள்ளது.
சுரவானா பலவிதமான புடைப்புச் சிற்பங்களைக் கொண்டு அலங்கரிக்கப்பட்டுள்ளது. அவற்றில் பல முழு கட்டிடத்தையும் சுற்றி நீண்டு அமைந்துள்ளன. சுவர்களில் சித்தரிக்கப்பட்டுள்ள கதைகள் அவர்கள் எதிர்கொள்ளும் திசையை பிரதிபலிக்கும் வகையில் உருவாக்கப்பட்டுள்ளன. எடுத்துக்காட்டாக, அர்ஜுனாவிவாஹா கதை கிழக்கு நோக்கிய சுவரில் தொடங்குகிறது. பின்னர் நின்றுவிடுகிறது. மறுபடியும் வடகிழக்கினை எதிர்கொள்ளும் சுவரில் இருந்து தொடங்குகிறது. பின்னர் அது வடக்குச் சுவரில் தொடர ஆரம்பிக்கிறது. மற்றும் கிழக்குப் பகுதியைத் தவிர்த்துவிட்டு தெற்கே சென்று எதிர் திசையில் மேற்கு நோக்கி தொடர்கிறது. இந்த புடைப்புச் சிற்பங்கள் அனைத்துமே திசையுடன் தொடர்பு கொண்டவையாகவே அமைக்கப்பட்டுள்ளன. கிழக்கு நோக்கி அமைந்துள்ள சிற்பங்கள் உதயமாகும் சூரியனின் திசையையும் புனிதமான மலையும் உணர்த்துகிறது. அதிகமான மதக் காட்சிகளைக் கொண்ட கதைகளின் பகுதிகள். மேற்கு நோக்கிய செதுக்கல்களில் காணப்படுகின்றன. அவற்றில் பேய்கள், அரக்கர்கள், போர்கள் மற்றும் மரணத்துடன் தொடர்புடையவை அடங்கும். அர்ஜுனாவிவாஹா என்பது பலவிதமான பிரேம்களைக் கொண்ட தொடர்ச்சியான கதையாகத் தொடர்ந்து வருகிறது. ஆனால் சில கட்டங்களில் அதற்குக் குறுக்கீடாக ஸ்ரீ தஞ்சங் மற்றும் புபுக்ஷா கதைகள், மூலைப் பகுதிகளில் செங்குத்து கோணங்களில் காட்சியளிக்கின்றன. 1939ஆம் ஆண்டு கண்டுபிடிக்கப்படும் வரையில் அது அசல் கதையின் மூலப்பகுதி எனக் கருதப்பட்டு வந்தது.
அலங்காரம்
கோயிலின் மேற்பரப்பு பல சிற்பங்களைக் கொண்டு அலங்கரிக்கப்பட்டுள்ளது. அவற்றில் கோயிலின் பக்கங்களிலும் கணங்கள் காணப்படுகின்றன. அந்த கணங்கள் சிவனுக்கு சேவை செய்வதற்காக கணேசரால் தேர்ந்தெடுக்கப்பட்டவர்கள் ஆவர். அவர்கள் நீட்டப்பட்ட கரங்களால் கட்டிடத்தை உயர்த்திப் தாங்கிப் பிடித்த நிலையில் உள்ளனர். அவை ஜாவி கோயிலில் உள்ள கட்டமைப்புகளில் காட்டப்பட்டுள்ள புள்ளிவிவரங்களுடன் ஒத்து வருகின்றன. கணங்களைச் சுற்றி சிற்பங்கள் உள்ளன. அந்த சிற்பங்கள் காதணிகள், மார்பில் அணியும் அணிகலன், நெக்லஸ், நகைகள் கொண்ட இடுப்பு பெல்ட், காப்பு, அம்புகள் மற்றும் சிலம்பு போன்றவை காணப்படுகின்றன. மயாபாகித்து பேரரசு வளர்ந்து செழித்த நிலையில் இருந்தபோது சமகால அழகியல் பாணியின் பிரதிநிதித்துவங்களாக இவை அமைந்திருந்தன..
.
குறிப்புகள்
பகுப்பு:இந்தோனேசியாவில் உள்ள இந்துக் கோயில்கள் பகுப்பு:இந்தோனேசியக் கோயில்கள்
இந்த்கோ மொழி
இந்த்கோ மொழி (Hindko) (, பாகிஸ்தான் நாட்டின் வடக்கில் உள்ள கைபர் பக்துன்வா மாகாணம் மற்றும் பஞ்சாப் மாகாணங்களில் 50 இலட்சம் மக்களால் பேசப்படுகிறது. கைபர் பக்துன்வா மாகாணத்தின் அப்போட்டாபாத் மாவட்டம், கோஹாட் மாவட்டம், ஹரிபூர் மாவட்டம், மன்செரா மாவட்டம், பெசாவர் மாவட்டம், பஞ்சாப் மாகாணத்தின் இஸ்லாமாபாத், சிந்து மாகாணத்தின் மலிர் மாவட்டம், கராச்சி தெற்கு மாவட்டம் மற்றும் கெமாரி மாவட்டங்களில் இந்த்கோ மொழி கனிசமாக பேசப்படுகிறது. 2017 பாகிஸ்தான் மக்கள்தொகை கணக்கெடுப்பின்படி இந்த்கோ மொழி 2.44% மக்களால் பேசப்படுகிறது.
இந்திய ஆரிய மொழிகளில் ஒன்றான இந்த்கோ மொழி, மேற்கு பஞ்சாபி மொழி பேச்சு வழக்கையும், அரபு & பாரசீக எழுத்துமுறையும் கொண்டுள்ளது.
இந்த்கோ மொழி மேற்கு பஞ்சாபி மொழி மற்றும் சராய்கி மொழிகளுடன் பரஸ்பரம் ஒத்துப்போகிறது.
இந்த்கோ மொழி என்பதற்கு இந்தியர்கள் பேசும் மொழி என பஷ்தூ மொழி பேசுபவர்களால் பெயரிடப்பட்டது.
வெளி இணைப்புகள்
பகுப்பு:கைபர் பக்துன்வா மாகாணம் பகுப்பு:இந்திய-ஆரிய மொழிகள்
புஸ்ஸதேவ
புஸ்ஸதேவ, சித்துல்பவ்வ என்ற இடத்திற்கு அருகில் உள்ள உத்பல எனும் ஊரில் வாழ்ந்த பிரதானி ஒருவனின் மகன். பிள்ளைகளிடையே சிறு வயது முதலே சிறப்பு பெற்றிருந்தான். ஒரு நாள் விகாரைக்கு சென்ற அவன் அங்கிருந்த சங்கை எடுத்து ஊதினான். அதன் ஒலியால் அங்கிருந்தவர்கள் கீழே விழுந்தனர். அவனது தந்தை அவனுக்கு வில்வித்தை கற்றுக் கொடுத்தார். அவன் வில்வித்தையில் சிறந்து விளங்கினான். இவன் எய்யும் அம்பு நீண்ட தூரம் செல்ல வல்லதாயிருந்தது. இவன் திறமையை அறிந்த காவன்தீசன் இவனைப் படையில் சேர்த்துக்கொண்டான். இவன் அம்பால் பல்லுக எனும் தமிழ் தலைவன் இறந்தான்.
பகுப்பு:காவன்தீசன்
பஹ்ரேய்னில் தமிழர்
வெளி இணைப்புகள்
பகுப்பு:பகுரைன் பகுப்பு:மத்திய கிழக்கு நாடுகளில் தமிழர்
புற்றுநோயிலிருந்து மீண்டோர் தினம்
புற்றுநோயிலிருந்து மீண்டோருக்கான தேசிய நாள் (National Cancer Survivors Day) என்பது ஒவ்வோர் ஆண்டும் சூன் மாதம் முதல் ஞாயிற்றுக்கிழமை கொண்டாப்படுகிறது. “புற்றுநோய் அறிகுறிக்குப் பின்னரான வாழ்க்கையை யதார்த்தமாக்கிக் காட்டுவதே" இந்நாளின் நோக்கமாகும். ஐக்கிய அமெரிக்காவிலேயே இந்நாள் முக்கியமாகக் கொண்டாடப்பட்டு வந்தாலும், புற்றுநோயிலிருந்து மீண்டோருக்கான தேசிய நாள் நிறுவனம் பல உலக நாடுகளிலும் இந்நாளின் முக்கியத்துவத்தை வலியுறுத்தி வருகிறது.
இந்நாள் 1988 ஆம் ஆண்டு சூன் 5 முதல் கடைபிடிக்கப்படுகின்றது. மெரில் கேசுடிங்சு என்பவர் நியூ மெக்சிக்கோ, ஆல்புகெர்க்கி நகரத்தில் 1987 நவம்பர் 20 இல் நடைபெற்ற புற்றுநோயை எதிர்த்து வாழ்பவர்களின் மாநாட்டில் இக்கருத்தை முதன் முதலில் வெளியிட்டார். புற்றை வென்று வாழமுடியும் என்கிற நம்பிக்கையினை கொடுக்க இது உதவும். முன்பு புற்றுநோய் என்றாலே மரணம் தான் முடிவு என்ற நிலை இன்று முற்றிலும் மாறிவிட்டது. இன்று இந்நோயினை ஆரம்பநிலையிலேயே கண்டுகொண்டால் முற்றிலும் குணப்படுத்தமுடியும் என்ற நிலை உருவாகியுள்ளது. இதற்கு முக்கிய காரணம் நவீன கருவிகளும் மிகுந்த ஆய்வுகளினால் கண்டுபிடிக்கப்பட்ட மருந்துகளுமே ஆகும்.
வெளி இணைப்புகள்
பகுப்பு:சூன் சிறப்பு நாட்கள்
கிளக்காடி ஊராட்சி
கிளக்காடி ஊராட்சி (Kilakkadi Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1083 ஆகும். இவர்களில் பெண்கள் 542 பேரும் ஆண்கள் 541 பேரும் உள்ளனர்.
ஸ்டீவ் ஜான்சன்
ஸ்டீவ் ஜான்சன்  (Steve Johnson  , பிறப்பு: சூலை 7 1944 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 16 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1979 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
கிளக்காடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஸ்டீவ் ஜான்சன்
வெளி இணைப்பு
ஸ்டீவ் ஜான்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள்
கிளக்காடி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பரண
பரண என்பவன் இலங்கையை ஆண்ட காவன்தீசனின் பத்துத் தளபதிகளில் ஒருவனாவான். கப்பகந்துரு என்ற ஊரிலிருந்த பிரதானி ஒருவனின் மகன். சிறு வயது முதல் உடல் வலிமை உடையவனாக இருந்தான். பத்து வயதாகும் போது மரை, காட்டுப்பன்றி போன்றவற்றை துரத்தி அவற்றை பிடித்துக் கொல்வான். அவன் வலிமையை கேள்வியுற்ற காவந்தீச மன்னன் அவனைத் தனது படையில் இணைத்துக் கொண்டான். இவனது வலிமையால் மானபரன என்னும் பெயரில் அறிமுகமானான்.
பகுப்பு:காவன்தீசனின் பத்துத் தளபதிகள்
ஊருக்கு உபதேசம்
ஊருக்கு உபதேசம் 1984 ஆம் ஆண்டு வெளிவந்த தமிழ்த் திரைப்படமாகும். எஸ். பி. முத்துராமன் இயக்கத்தில் வெளிவந்த இத்திரைப்படத்தில் விசு, ஊர்வசி மற்றும் பலரும் நடித்துள்ளனர்.
பகுப்பு:1984 தமிழ்த் திரைப்படங்கள்‎ பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:டெல்லி கணேஷ் நடித்த திரைப்படங்கள்
கிங் மகளிர் கலை மற்றும் அறிவியல் கல்லூரி
கிங் மகளிர் கலை மற்றும் அறிவியல் கல்லூரி, 2006 இல் நிறுவப்பட்டது. சேலத்தின் பெரியார் பல்கலைக்கழகத்துடன் இணைக்கப்பட்டுள்ளது மற்றும் இந்திய பல்கலைக்கழக மானிய ஆணையிடம் இருந்து அங்கீகாரம் பெற்றது.
இடம்
திருச்சி முக்கிய சாலை (நாமக்கலில் இருந்து 7 கிலோமீட்டர்) நல்லூர், புதுப்பட்டியில் அமைந்துள்ளது இக்கல்லூரி.
படிப்புகள்
இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் பயிற்சி வழங்கப்பட்டு வருகின்றன.
சான்றுகள்
பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
உழக்கு
உழக்கு என்பது பாய்மப் பொருள்களின் கொள்ளளவை அளப்பதற்குத் தமிழர்கள் பயன்படுத்தும் முகத்தலளவை அலகுகளில் ஒன்றாகும். சில நேரங்களில் பண்டங்களை அளப்பதற்கும் உழக்கு பயன்படுத்தப்படுகிறது. உலக அளவை முறையில், ஒரு உழக்கின் அளவு 336 மி. லி ஆகும்.
உழக்கு (பாத்திரம்) என்பது ஒரு உழக்கு அளவுள்ள பாத்திரத்தையும் குறிக்கும். இந்த பாத்திரத்தைப் பித்தளை வார்ப்பிரும்பு மற்றும் ஈயத்தில் செய்திருப்பார்கள். இந்த உழக்கை நீர், பால், எண்ணெய் போன்ற பாய்மப் பொருள்களை அளப்பதற்கும் நெல், அரிசி, உளுந்து போன்ற தானியங்களை அளப்பதற்கும் பயன்படுத்துவார்கள்.
பண்டையத் தமிழர் பயன்படுத்திய முகத்தல் அளவைகள்:
முகத்தல் வாய்ப்பாடு
5 செவிடு                =        1 ஆழாக்கு
2 ஆழாக்கு               =        1 உழக்கு
2 உழக்கு                =        1 உரி
2 உரி                   =        1 படி அல்லது நாழி
8 படி                   =        1 மரக்கால் (குறுணி)
2 குறுணி                =        1 பதக்கு
2 பதக்கு                 =        1 தூணி
இவ்வாய்ப்பாட்டின் படி:
1 உழக்கு
மேற்கோள்கள்
வித்துவான் வை. சுந்தரேச வாண்டையார், முப்பது கல்வெட்டுக்கள்
பகுப்பு:தமிழர் அளவியல் பகுப்பு:அலகுகள்
த நைன்த் கொம்பனி
த நைன்த் கொம்பனி (The 9th Company, ஒன்பதாவது கம்பனி) (9 Рота) என்பது ஆப்கான் சோவியத் போர் பின்னணியைக் கொண்டு பியோதர் பந்தார்ச்சுக்கினால் இயக்கப்பட்ட திரைப்படம். இது 2005 ஆம் ஆண்டில் உருசியா, உக்ரைன், பின்லாந்து நாடுகளின் கூட்டுத் தயாரிப்பில் வெளிவந்தது. இதன் கதை "குன்று 3234 க்கான போர்" நிகழ்வை அடிப்படையாகக் கொண்டு உருவாகியது.
வெளி இணைப்புக்கள்
பகுப்பு:2005 திரைப்படங்கள் பகுப்பு:உருசியத் திரைப்படங்கள் பகுப்பு:போர் திரைப்படங்கள்
திருப்பாற்கடல் கரபுரீசுவரர் கோயில்
திருப்பாற்கடல் கரபுரீசுவரர் கோயில் வேலூர் மாவட்டத்தில் உள்ள தேவார வைப்புத்தலமாகும்.
அமைவிடம்
காஞ்சீபுரம்-வேலூர் சாலையில் காவேரிப்பாக்கத்தை அடுத்து திருப்பாற்கடல் அமைந்துள்ளது. இவ்வூர் கரபுரம் என்றும் அழைக்கப்படுகிறது.
பிற சன்னதிகள்
நேரே வாயில் வழியாக சென்று மூலவரை தரிக்கலாம். கிழக்கு நோக்கிய மூன்று நிலை ராஜகோபுரம், தென்கிழக்கில் மடப்பள்ளியும், வடகிழக்கில் நவகிரக சன்னதி ஆகியவை உள்ளன. அடுத்து, யாகசாலையும், வில்வ மரமும் உள்ளன. திருச்சுற்றில் சங்கடஹர கணபதி, வள்ளிதெய்வானையுடனான ஷண்முகர் ஆகியோர் உள்ளனர். மேற்கு கோஷ்டத்தில் மகாவிஷ்ணு அமர்ந்த நிலையில் பிரயோக சக்கரம் ஏந்தியபடி உள்ளார்.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
ஹொங்கொங் கலைச்சொற்கள்
ஹொங்கொங் கலைச்சொற்கள் என்பன, ஹொங்கொங் தொடர்பானக் கட்டுரைகளில் பயன்படுத்தப்பட்டிருக்கும் ஆங்கில சொற்களுக்கு இணையான தமிழ் சொற்கள் மற்றும் சொற்றொடர்கள் போன்றவைகளாகும். ஹொங்கொங்கில் வாழும் தமிழர்களின் பேச்சு வழக்கில் நேரடியாக ஆங்கிலச் சொற்களையே அதிகமாகப் பயன்படுத்துவதால், அவற்றிற்கு பதிலாக இடப்பட்டிருக்கும் தமிழ் சொற்கள் இங்கே பட்டியல் இடப்பட்டுள்ளன.
பகுப்பு:ஆங்காங் பகுப்பு:தமிழ் கலைச்சொற்கள்
சஃப்தப் காலித்
சஃப்தப் காலித்  (Shaftab Khalid , பிறப்பு: அக்டோபர் 6 1982 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும், ஒரு இருபதுக்கு -20 போட்டிகளிலும் கலந்து கொண்டுள்ளார். 2003-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சஃப்தப் காலித் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
விபாவரி தேஷ்பாண்டே
விபாவரி தேஷ்பாண்டே ஒரு இந்திய நடிகை, எழுத்தாளர் மற்றும் இயக்குனர் ஆவார். அவர் மராத்தி நாடகம் மற்றும் மராத்தி சினிமாவில் பணியாற்றி வருகிறார்.
எழுத்தாளர் மற்றும் இயக்குனர்
தேஷ்பாண்டே கல்லூரி நாடகத்தில் நடிப்பு மற்றும் இதர பணிகளுடன் தனது வாழ்க்கையைத் தொடங்கினார். தில்லியின் தேசிய நாடகப் பள்ளி ஏற்பாடு செய்த பல்வேறு படிப்புகளிலும், பிரபல நாடக ஆளுமை சத்யதேவ் துபே நடத்திய பட்டறைகளிலும் கலந்து கொண்டார். நாடகத்திற்காக பணிபுரிந்தபோது, முக்கியமாக திரைக்கு வெளியே எழுத்துத் துறையில் விபாவரி பணியாற்றினார். ஸ்டார் பிரவாஹாவில் ஒளிபரப்பான மராத்தி தொலைக்காட்சித் தொடரான அக்னிஹோத்ராவுக்கும் அவர் வசனம் எழுதியுள்ளார்.
தேஷ்பாண்டே குழந்தைகளுக்கான நாடகங்களைத் தயாரிக்கும் இந்தோ-ஜெர்மானியக் குழுவான "கிரிப்ஸ்"ஸுடன் நாடக அரங்கில் தீவிரமாகப் பணியாற்றிவருகிறார். நடிப்பு மற்றும் வசனம் எழுதுவதோடு, கும்மா பண்டா கும்மா என்ற கன்னட நாடகத்தையும் இயக்கியுள்ளார்.
நடிப்பு
பல விருதுகளை வென்ற 2004 திரைப்படமான ஷ்வாஸ் திரைப்படத்தில் வரவேற்பாளராக நடித்தார். அவரது அடுத்த பாத்திரம் ஸ்மிதா தல்வால்கரின் தயாரிப்பான சாட்ச்யா ஆத் காரத்தில் இருந்தது. இதில் அவர் கேதகி என்ற பாத்திரத்தில் நடித்தார். கதையின் முக்கிய ஏழு கல்லூரி மாணவர்களில் ஒருவராக இருந்தார். டாக்டர். ஜப்பார் படேல் இயக்கிய ஆவணப்படம் ஒன்றிலும் பணியாற்றினார்.
பின்னர் சில ஹிந்தி படங்களில் பக்க வேடங்களில் நடித்தார். 2009 ஆம் ஆண்டு ஹரிஷ்சந்திராச்சி ஃபேக்டரி என்ற திரைப்படத்தில் இந்திய சினிமாவின் தந்தை தாதாசாஹேப் பால்கேவின் மனைவி சரஸ்வதி பால்கே என்ற வரலாற்று பாத்திரத்தில் நடித்தபோது அவருக்கு பெரிய வரவேற்பு கிடைத்தது. 'இந்தியாவின் முதல் முழு நீள திரைப்படமான ராஜா ஹரிச்சந்திராவை உருவாக்கும் நோக்கில் தனது கணவருக்கு உதவிய மனைவி'யாக தேஷ்பாண்டே நடித்தார். சரஸ்வதி கதாபாத்திரத்திற்காக எமைசிடிஏ வழங்கும் சிறந்த நடிகைக்கான விருதையும் பெற்றார். 2010 ஆம் ஆண்டில், நடரங் படத்தில் குணாவின் மனைவி துவாரகாவாக நடித்தார். ஆனந்த் யாதவ் எழுதிய நாவலை அடிப்படையாகக் கொண்டு, துவாரகாவின் பாத்திரம் தமாஷாவில் கணவனின் ஈடுபாட்டை விரும்பாத மனைவியாக இருந்தது. 2011 இல், தேஷ்பாண்டே மராத்தியின் சிறந்த பாடகர் மற்றும் மேடை நடிகர்களில் ஒருவரான பால் கந்தர்வாவின் மனைவியின் மற்றொரு வரலாற்று பாத்திரத்தைச் சித்தரித்தார். இத்திரைப்படத்தில் அவரது பாத்திரம் பால் கந்தர்வாவின் முக்கிய பாத்திரத்தை ஆதரித்தது. அவர் பெண்கள் நடிக்காத போது நாடக அரங்கில் பெண் வேடங்களில் நடித்தார்.
தனிப்பட்ட வாழ்க்கை
இந்தியாவின் மகாராஷ்டிராவில் உள்ள புனேவில் பிறந்து வளர்ந்த விபாவரி தேஷ்பாண்டே புனேவில் உள்ள கார்வேர் உயர்நிலைப் பள்ளியில் பள்ளிப்படிப்பை முடித்தார். கலை மற்றும் மக்கள் தொடர்பியல் துறையில் பெர்குசன் கல்லூரியில் பட்டம் பெற்றார். அவரது தந்தை, உபேந்திரா தீட்சித் 1931 இல் புனேவில் அவரது தாத்தாவால் நிறுவப்பட்ட சர்வதேச புத்தக சேவை என்ற பெயருடைய புத்தக அங்காடியை நடத்துகிறார். அவரது தாயார் மனீஷா தீட்சித் ஒரு அறிஞர், எழுத்தாளர் மற்றும் நாடக விமர்சகர் ஆவார். இவரது பாட்டி முக்தாபாய் தீட்சித் மராத்தியில் பிரபல எழுத்தாளர் மற்றும் நாடக ஆசிரியரும் ஆவார்.
மேற்கோள்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:இந்தியத் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:வாழும் நபர்கள்
மகாசோன
அறிமுகம்
உருகுணையில் குறும்பாரி வட்டத்தில் ஹூன்டாரிவாபி கிராமத்தில் தீசனின் எட்டாவது மகன் மஹாசோனன் என்பவன் வசித்து வந்தான். இவன் அவனது அப்பாவிற்குக் கடைசிப் பிள்ளை ஆவான்.மகாசோன இலங்கையை ஆண்ட காவன்தீசனின் பத்துத் தளபதிகளில் ஒருவனாவான்.
திறன்கள்
இவன் ஏழு வயதில் தன்னளவு பனைமரங்களையும் பத்து வயதில் தன்னைவிட பெரிய பனைமரங்களையும் எந்த சிரமமும் இன்றி பிடுங்கி எறியும் வலிமையுடையவனாய் இருந்தான். இவனது உடல் வலிமையை அறிந்த காவன்தீசன் இவனைத் தனது படையில் சேர்த்துக் கொண்டான்.
மேற்க்கோள்கள்
பகுப்பு:காவன்தீசனின் பத்துத் தளபதிகள்
1862
1862 (MDCCCLXII) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும்.
1862 நாட்காட்டி
*
அத்திக்கடை மாரியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திரா ஜெய்சிங்
இந்திரா ஜெய்சிங் (Indira Jaising பிறப்பு 3 ஜூன் 1940) ஓர் இந்திய வழக்கறிஞர் ஆவார், அவர் மனித உரிமைகளை ஊக்குவிப்பதில் தனது சட்டப்பூர்வ செயல்பாட்டிற்காக பரவலாக அறியப்படுகிறார். 2018 ஆம் ஆண்டில்,பார்ச்சூன் பத்திரிக்கையின் உலகின் 50 தலைசிறந்த தலைவர்கள் பட்டியலில் அவர் 20 வது இடத்தைப் பிடித்தார். அவர் லாயர்சு கல்க்டிவ் என்ற பெயரில் ஒரு தன்னார்வ தொண்டு நிறுவனத்தையும் நடத்தி வருகிறார், வெளிநாட்டு பங்களிப்பு ஒழுங்குமுறை சட்டத்தை மீறியதற்காக உள்துறை அமைச்சகத்தால் இதன் உரிமம் நிரந்தரமாக தடை செய்யப்பட்டது. அரசு சார்பற்ற அமைப்பு குறிக்கோள்களில் குறிப்பிடப்படாத வகையில் என்ஜிஓ வெளிநாட்டு நிதியைப் பயன்படுத்துவதாக இந்திய நடுவண் அரசு குற்றம் சாட்டியது. இருப்பினும், அவரது அரசு சாரா அமைப்பின் உள்நாட்டு கணக்குகளை முடக்க மும்பை உயர் நீதிமன்றம் உத்தரவு பிறப்பித்துள்ளது. இருப்பினும், இந்த வழக்கு இந்திய உச்சநீதிமன்றத்தில் தொடர்கிறது.
ஆரம்ப கால வாழ்க்கை
ஜெய்சிங் மும்பையில் சிந்தி இந்து குடும்பத்தில் பிறந்தார். இவர் மும்பையில் தனது பள்ளி கல்வியை பயின்றார். பின்னர் பெங்களூர் பல்கலைக்கழகத்தில் இளங்கலை பட்டப்படிப்பை முடித்தார். 1962 இல், பம்பாய் பல்கலைக்கழகத்தில் சட்டத்தில் முதுகலைப் பட்டம் பெற்றார்.
1981 ஆம் ஆண்டில், அவரது கணவர் ஆனந்த் குரோவருடன் சேர்ந்து, அவர் பெண்ணிய மற்றும் இடதுசாரி காரணங்களுக்காக அர்ப்பணிக்கப்பட்ட ஒரு தன்னார்வ தொண்டு நிறுவனமான லாய்ர்சு கல்க்டிவினை துவங்கினார். 1986 ஆம் ஆண்டில், பம்பாய் உயர் நீதிமன்றத்தில் மூத்த வழக்கறிஞராக நியமிக்கப்பட்டார். இதன் மூலம் உயர்நீதிமன்ற நீதிபதியாக நியமிக்கப்பட்ட முதல் பெண் ஆனார். அவரது பெண்ணியம் மற்றும் வலுவான ஆளுமை சோனியா காந்தியை ஈர்க்கச் செய்தது. அதன் விளைவாக 2009 ஆம் ஆண்டில், ஜெய்சிங் இந்தியாவின் கூடுதல் தலைமை அரசு வழக்கறிஞராக நியமிக்கப்பட்ட முதல் பெண் ஆனார். தனது சட்ட வாழ்க்கையின் தொடக்கத்திலிருந்தே, அவர் மனித உரிமைகள் மற்றும் பெண்களின் உரிமைகளைப் பாதுகாப்பதில் கவனம் செலுத்தினார்.
பெண்களுக்கான சண்டை
கேரளாவில் சிறுபான்மையின கிறிஸ்தவ பெண்களுக்கு சமமான பரம்பரை உரிமைகளை வழங்க வழிவகுத்த மேரி ராய் வழக்கு மற்றும் கேபிஎஸ் கில் மீது வழக்கு தொடர்ந்த இந்தியக் குடிமைப் பணி அதிகாரி ரூபன் தியோல் பஜாஜ் உட்பட பெண்களுக்கு எதிரான பாகுபாடு தொடர்பான பல வழக்குகளை ஜெய்சிங் வாதிட்டார். ஜெய்சிங் கீதா ஹரிஹரனின் வழக்கையும் வாதிட்டார், பாலியல் துன்புறுத்தலின் முதல் வழக்குகளில் இதுவும் ஒன்று, இந்த வழக்கில் வெற்றிகரமாக நடவடிக்கை எடுக்கப்பட்டது. இதில் உச்சநீதிமன்ற தலைமை நீதிபதி ஏஎஸ் ஆனந்த் தலைமையிலான ஒரு அமர்வில் இந்து சட்டத்தின் கீழ், தாயும் தனது இளையோர் குழந்தைகளின் "இயற்கை பாதுகாவலர்" என்று கூறினார். எனவே, தாயின் பெயரையும் குழந்தை தலைப்பெழுத்தாக வைத்துக் கொள்ள முடியும் என கூறினர். கேரள உயர் நீதிமன்றத்தில் இந்திய விவாகரத்துச் சட்டத்தின் பாகுபாடான விதிகளை ஜெய்சிங் எதிர்த்து வழக்காடினார், இதனால் கிறிஸ்தவ பெண்கள் கொடுமை அல்லது கைவிடப்பட்டதன் அடிப்படையில் விவாகரத்து பெற முடியும், இந்த உரிமை அவர்களுக்கு மறுக்கப்பட்டது. அவர் மீதான பண மோசடி செய்ததாக குற்றம் சாட்டப்பட்ட வழக்கில், டீஸ்டா செடல்வாட்டை பிரதிநிதித்துவப்படுத்தினார்.
சான்றுகள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:மகாராட்டிரப் பெண் அறிவியலாளர்கள் பகுப்பு:இந்தியப் பெண்ணியவாதிகள் பகுப்பு:இந்தியப் பெண் செயற்பாட்டாளர்கள் பகுப்பு:பொது அலுவல்களுக்காகப் பத்மசிறீ விருதுபெற்றவர்கள் பகுப்பு:வாழும் நபர்கள் பகுப்பு:1940 பிறப்புகள்
யாஷ் (நடிகர்)
நவீன் குமார் கவுடா (பிறப்பு 8 ஜனவரி 1986), அவரது மேடைப் பெயரான யாஷ் அல்லது ராக்கிங் ஸ்டார் யாஷ் மூலம் நன்கு அறியப்பட்ட ஒரு இந்திய நடிகர் ஆவார். அவர் முக்கியமாக கன்னட மொழி படங்களில் பணியாற்றுகிறார் மற்றும் முன்னாள் தொலைக்காட்சி நடிகர் ஆவார். கன்னட சினிமாவில் மிகவும் வெற்றிகரமான மற்றும் அதிக சம்பளம் வாங்கும் நடிகர்களில் ஒருவர்
நந்த கோகுல, உத்தராயணம் மற்றும் சில்லி லல்லி போன்ற தொலைக்காட்சி நிகழ்ச்சிகளில் தனது நடிப்பு வாழ்க்கையைத் தொடங்கினார். மோகின மனசு (2008) திரைப்படத்தின் மூலம் அவரது திருப்புமுனையைத் தொடர்ந்து, அவர் மொடலசாலா (2010), ராஜதானி (2011), கிராடகா (2011), ஜானு (2012) மற்றும் நாடகம் (2012) உள்ளிட்ட வெற்றிகரமான படங்களில் நடித்தார்.
யாஷ் 2016 இல் தனது சக நடிகையான ராதிகா பண்டிட்டை திருமணம் செய்து கொண்டார்.
ஆரம்ப கால வாழ்க்கை
நவீன் குமார் கவுடா 8 ஜனவரி 1986 இல் பிறந்தார்   அவர் கர்நாடகாவின் ஹாசன் மாவட்டத்தில் உள்ள பூவனஹள்ளி என்ற கிராமத்தில் வொக்கலிகா குடும்பத்தில் பிறந்தார். அவரது தந்தை அருண் குமார் ஜே. கே.எஸ்.ஆர்.டி.சி போக்குவரத்து சேவையில் பணிபுரிந்தார், பின்னர் பிஎம்டிசி போக்குவரத்து சேவையில் டிரைவராக பணிபுரிந்தார், மேலும் அவரது தாயார் புஷ்பா ஒரு இல்லத்தரசி. அவருக்கு நந்தினி என்ற தங்கை உண்டு. அவரது குழந்தைப் பருவம் மைசூரில் கழிந்தது, அங்கு அவர் மகாஜன கல்விச் சங்கத்தில் (எம்இஎஸ்) தனது பல்கலைக்கழகப் படிப்பை (PUC) படித்தார். படிப்பிற்குப் பிறகு, நாடகக் கலைஞர் பி.வி.காரந்த் உருவாக்கிய பெனகா நாடகக் குழுவில் சேர்ந்தார்.
தொலைக்காட்சி, திரைப்படங்களில் அறிமுகம் மற்றும் ஆரம்பகால வாழ்க்கை (2004-2012)
ஈடிவி கன்னடத்தில் ஒளிபரப்பான அசோக் காஷ்யப் இயக்கிய நந்த கோகுல என்ற தொலைகாட்சி மூலம் யாஷ் தனது நடிப்பைத் தொடங்கினார். அவர் மாலேபில்லு "முக்தா" மற்றும் ப்ரீத்தி இல்லடா மேல போன்ற பல தொலைத்தொடர்களில் தோன்றினார். அவர் 2008 இல் ஷஷாங்க் இயக்கிய <sup class="noprint Inline-Template" style="white-space:nowrap;">] மனசு படத்தில் நடித்தார், அங்கு அவர் தனது நந்த கோகுல இணை நடிகை ராதிகா பண்டிட்டுடன் துணை வேடத்தில் தோன்றினார். இப்படத்தில் நடித்ததற்காக சிறந்த துணை நடிகருக்கான பிலிம்பேர் விருதை வென்றார். பின்னர் அவர் ராக்கி (2008), கல்லர சந்தே (2009), கோகுல (2009) ஆகிய படங்களில் முன்னணி கதாபாத்திரங்களில் நடித்தார். thumb|2012 இல் யாஷ் 2010 இல், யாஷ் மொடலசாலாவில் நடித்தார். அவரது அடுத்த படம் 2011 இல் ராஜதானி. அதே ஆண்டு, அவரது அடுத்த படமான கிராடகா வணிக ரீதியாக வெற்றி பெற்றது. கிராமத்து நகைச்சுவைத் திரைப்படத்தில் நடித்ததற்காக யாஷ் நேர்மறையான விமர்சனங்களைப் பெற்றார். 2012 இல், அவருக்கு இரண்டு பெரிய வெளியீடுகள் இருந்தன, லக்கி ( ரம்யாவுக்கு எதிரே) மற்றும் ஜானு, இவை இரண்டும் வெளியானவுடன் கலவையான பதிலைச் சந்தித்தன மற்றும் பாக்ஸ் ஆபிஸில் சராசரி வசூல் செய்தன. அதே ஆண்டில் அவரது அடுத்த படம், யோகராஜ் பட் இயக்கிய காதல் நகைச்சுவை நாடகம் வணிக ரீதியாக வெற்றி பெற்றது. இந்தத் திரைப்படம் 2012 ஆம் ஆண்டின் முக்கிய வசூலில் ஒன்றாகும்.
வணிக வெற்றி மற்றும் நிறுவுதல் (2013–2017)
2013 ஆம் ஆண்டு வெளியான அவரது முதல் வெளியீடான கூக்லி, ஒரு காதல்-நாடகத்தில் அவர் இளம் மற்றும் ஆற்றல் மிக்க தொழிலதிபராக நடித்தார், அவர் க்ரிதி கர்பந்தா நடித்த ஸ்வாதியை வீழ்த்தினார். பவன் வடேயார் இயக்கிய இப்படம் சிறப்பாகச் செயல்பட்டு, அந்த ஆண்டின் அதிக வசூல் செய்த கன்னடப் படங்களில் ஒன்றாகும். 2014 இல், அவர் கிருஷ்ணா இயக்கிய கஜகேசரியில் நடித்தார், மேலும் வணிக ரீதியாக பாக்ஸ் ஆபிஸில் வெற்றி பெற்றார். <sup class="noprint Inline-Template" style="white-space:nowrap;">] அவரது அடுத்த படம் Mr. and Mrs. ராதிகா பண்டிட்டுக்கு ஜோடியாக ராமாச்சாரி திரைப்படம் 25 டிசம்பர் 2014 அன்று திரையரங்கில் வெளியிடப்பட்டது, மேலும் நேர்மறையான விமர்சனங்களுக்குத் திறந்து, மதிப்பிடப்பட்ட 50 கோடிகளை வசூலித்து, அதிக வசூல் செய்த கன்னட சினிமாவில் ஒன்றாக மாறியது. 2015 இல், அவர் மாஸ்டர் பீஸில் நடித்தார், இது பாக்ஸ் ஆபிஸில் வணிக ரீதியாக வெற்றி பெற்றது. 2016 ஆம் ஆண்டில், அவர் சாந்து ஸ்ட்ரெய்ட் ஃபார்வர்டில் நடித்தார், இது பாக்ஸ் ஆபிஸில் ₹30 கோடி வசூல் செய்து நன்றாகவே நடித்தது.
KGF, பான்-இந்தியா பாராட்டு மற்றும் சமீபத்திய படைப்புகள் (2018–தற்போது வரை)
2018 இல் அவர் KGF: அத்தியாயம் 1 இல் நடித்தார், இது கன்னடத்தில் வெளியிடப்பட்டது, இது ஹிந்தி, தெலுங்கு, தமிழ் மற்றும் மலையாளம் ஆகிய மொழிகளில் டப்பிங் செய்யப்பட்ட பதிப்புகளுடன் வெளியிடப்பட்டது. ₹250 கோடிக்கு மேல் வசூலித்து கன்னடத் துறையில் அதிக வசூல் செய்த படமாக உருவெடுத்தது. படத்தின் வெற்றி அவருக்கு இந்திய அங்கீகாரத்தை அளித்தது, தெலுங்கு, தமிழ், மலையாளம் மற்றும் இந்தி மொழிகளில் குறிப்பிடத்தக்க ரசிகர்களைப் பெற்றது. அவர் 2022 இல் வெளியான KGF: அத்தியாயம் 2 இல் மிகவும் நேர்மறையான விமர்சனங்களுடன் தோன்றினார். 100 கோடிக்கும் அதிகமான பட்ஜெட்டில் எடுக்கப்பட்ட கன்னடப் படம் இதுவாகும். <sup class="noprint Inline-Template" style="white-space:nowrap;">]
ஊடகங்களில்
thumb| [[கே.சி.எஃப் அத்தியாயம் ஒன்று (2018 கன்னடத் திரைப்படம்)|கேஜிஎஃப்: அத்தியாயம் 1 இன் டிரெய்லர் வெளியீட்டு விழாவில் யாஷ்]] யாஷ் பான்-இந்தியாவில் பின்தொடர்வதை அனுபவிக்கிறார். அவர் பெங்களூர் டைம்ஸ் மிகவும் விரும்பத்தக்க மனிதர் பட்டியலில் பல்வேறு முறை தோன்றியுள்ளார். அவர் 2020 இல் விரும்பத்தக்க ஆண்கள் பட்டியலில் முதலிடம் பிடித்தார் இது தவிர, அவர் நெஸ்ட்ரான், பியர்டோ, வில்லியன், ஃப்ரீடம் எடிபிள் ஆயில் மற்றும் ஏ1 ஸ்டீல் உள்ளிட்ட பல பிராண்டுகளுக்கு செயலில் உள்ள பிரபல ஆதரவாளராக உள்ளார். <sup class="noprint Inline-Template" style="white-space:nowrap;">] 2019 இல் GQ இந்தியாவின் மிகவும் செல்வாக்கு மிக்க இளம் இந்தியர்களின் பட்டியல்களிலும் அவர் இடம் பெற்றார்.
பரோபகாரம்
2017 ஆம் ஆண்டில், யாஷ், அவரது நடிகை மனைவி ராதிகா பண்டிட் உடன் இணைந்து ஓர் அமைப்பை நிறுவி, சமூகத்தின் முன்னேற்றத்திற்கான அவர்களின் பங்களிப்பைக் குறிக்கும் வகையில் யஷோ மார்கா அறக்கட்டளை என்று பெயரிட்டார். முதல் கட்டமாக, அறக்கட்டளையானது, கர்நாடகாவின் கொப்பல் மாவட்டத்தில் உள்ள தண்ணீர்ப் பிரச்சினையை எடுத்துக்கொண்டது, இதன் மூலம் ஏரிகளை சுத்தப்படுத்துவதற்கும், வறட்சியால் பாதிக்கப்பட்ட பகுதிகளுக்கு சுத்தமான குடிநீரை வழங்குவதற்கும் 4 கோடி முதலீடு செய்ததாக கூறப்படுகிறது.
திரைப்படங்கள்
• அனைத்து படங்களும் கன்னடத்தில் உள்ளன, வேறுவிதமாகக் குறிப்பிடப்படாவிட்டால்.
வெளி இணைப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கன்னடத் திரைப்படப் பின்னணிப் பாடகர்கள் பகுப்பு:கன்னடத் திரைப்பட நடிகர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இளையபெருமாள்
இலட்சுமணன் இளையபெருமாள் (L. Ilayaperumal, 26 சூன் 1924 - 9 செப்டம்பர் 2005) பட்டியலின மக்களின் முன்னேற்றத்திற்காக பாடுபட்ட தலைவர் மற்றும் அகில இந்திய தீண்டாமை ஒழிப்பு கமிட்டியின் முதல் தலைவர். தமிழ்நாடு காங்கிரஸ் கட்சியின் தலைவராகவும், ஒருமுறை சட்டமன்ற உறுப்பினராகவும், இருபது வருடங்கள் நாடாளுமன்ற உறுப்பினராகவும் பணியாற்றியவர். இந்திய மனித உரிமைக்கட்சி துவக்கி மக்களுக்காக போராடியவர்.
வாழ்க்கை
கடலூர் மாவட்டம் காட்டுமன்னார்கோவிலில் பிறந்தவர் இளையபெருமாள். பள்ளிகளில் பறையர்களுக்காக தனி பானையும், மற்றவர்களுக்காக தனி பானையும் இருப்பதை பார்த்திருக்கிறார். எவருக்கும் தெரியாமல், பறையர்களின் பானை என்று எழுதப்பட்டிருக்கும் பானையை தொடர்ந்து உடைத்துக் கொண்டு வந்தார். ஒரு நாள் உடைக்கும் போது பள்ளி முதல்வரிடம் பிடிபட்ட போதும், தன்னுடைய செய்கையின் நியாயத்தினை முன்வைக்கத் தயங்கவில்லை. அவரால் அன்று முதல் மாணாக்கர்களுக்கு இருந்து வந்த இரட்டைக்குவளை முறை நீக்கப்பட்டது.
சாதிய எதிர்ப்பு போராட்டம்
இளையபெருமாள் 1945ஆம் ஆண்டு இராணுவத்தில் சேர்ந்து பணியாற்றினார். 1946ல் காட்டுமன்னார்கோவிலுக்குத் திரும்பும் போது ஒரு போராட்டத்தினை மேற்கொள்ளும் சூழல் ஏற்பட்டது. உடல் நிலை சரியில்லாததால், வேலைக்கு இரு நாள் செல்லாத பறையர் ஒருவர், பண்ணையார் ஒருவரால் கடுமையாகத் தாக்கப்பட்டார். காயமுற்றவரை இளையபெருமாள் காவல் நிலையத்திற்கு அழைத்துச் சென்றும், குற்றப்பத்திரிக்கை பதிவு செய்ய மறுத்துள்ளனர். பட்டியலின மக்களை ஒருங்கிணைத்து மாவட்ட ஆட்சியரிடம் முறையிட்டார் இளையபெருமாள். துன்புறுத்திய அந்த பண்ணையாரிடமிருந்து நூறு ரூபாய் அபராதம் பெற்று தரும்வரை இளையபெருமாள் ஓயவில்லை. நிலமற்ற கூலிவேலைத் தொழிலாளர்களுக்கு ஆதரவாகவும், மாட்டிறைச்சி சாப்பிடுவதை எதிர்த்தும், சூத்திர சாதியினர் சம்பந்தப்பட்ட நிகழ்ச்சிகளை பறையடித்து அறிவிப்பதற்காக மட்டுமே பறையர்கள் ஈடுபடுத்தப்படுவதை எதிர்த்தும் அவர் போராட்டங்கள் நடத்தியிருக்கிறார். சூத்திர சாதி மக்களால் போலிக்குற்றம் சாட்டப்பட்டு ஆறு மாதம் சிறையில் அடைபட்டார். இந்திய நாட்டின் சுதந்திரத்திற்கு பிறகு இவருடைய சமூக சேவைக்காக தங்கப் பதக்கம் கொடுக்கப்பட்டது.
காங்கிரஸ் கட்சி பணி
இளையபெருமாள் சிதம்பரம் நாடாளுமன்ற தொகுதி உறுப்பினராக 1952 முதல் 1967 வரை தொடர்ந்து 3 முறை பதவி வகித்தார். இவர் 1962 முதல் 1967 வரை அப்போது பிரதமராக இருந்த நேருவின் அரசில் அகில இந்திய தீண்டாமை ஒழிப்பு கமிட்டியை உருவாக்கி அதன் முதல் தலைவராக பணியாற்றினார்.
தேசிய அளவில் காங்கிரஸ் கட்சியில் பிளவு ஏற்பட்ட போது, இந்திராகாந்தி தலைமையிலான காங்கிரஸ் பிரிவின் தமிழக தலைவராக 1979ல் பதவியேற்று பணியாற்றினார். 1980ம் ஆண்டு நடைபெற்ற பொதுத்தேர்தலில் இந்திராகாந்தி திமுகவுடன் கூட்டணி அமைத்தார். முன்னதாக 1979ம் ஆண்டு செப்டம்பர் மாதம் 30 தேதி சென்னையில் நடைபெற்ற பொதுக்கூட்டத்தில் திமுக தலைவர் கருணாநிதியும், இந்திராகாந்தியும் ஒரே மேடையில் பேசினர். இந்திரா காங்கிரஸ் மாநில தலைவர் இளையபெருமாளும் உடன் இருந்தார். கருப்பையா மூப்பனார், நடிகர் சிவாஜி கணேசன் உள்ளிட்டோரும் அந்த மேடையில் இருந்தனர். அந்த மேடையில் தான் நேருவின் மகளே வருக, நிலையான ஆட்சித் தருக என்று கருணாநிதி பேசினார். 1980இல் சென்னை எழும்பூர் சட்டமன்ற தொகுதி உறுப்பினராக பணியாற்றினார். 1980ம் ஆண்டு ஜனவரி 3 மற்றும் 6ம் தேதிகளில் இரண்டு கட்டங்களாக நடத்தப்பட்டத் தேர்தலில் தமிழகம் மற்றும் புதுச்சேரியில் இந்திரா காங்கிரஸ் போட்டியிட்ட 24 நாடாளுமன்றத் தொகுதிகளில் 21-ஐ கைப்பற்றியது. வெற்றிபெற்றவர்களில் விழுப்புரம் ராமசாமி படையாச்சி, ஆர். வெங்கட்ராமன், ஆர். வி. சுவாமிநாதன் ஆகியோர் குறிப்பிடத்தக்கவர்கள். இந்திரா காங்கிரஸ் - திமுக கூட்டணி பெருவாரியான தொகுதிகளில் வெற்றிபெற்றதால், எம்.ஜி.ஆர் தலைமையிலான அதிமுக அமைச்சரவை உடனடியாக ராஜினாமா செய்ய வேண்டும் என்று இளையபெருமாள் வலியுறுத்தினார்.
கருத்துவேறுபாடு காரணமாக காங்கிரசில் இருந்து பிரிந்த இளையபெருமாள் 1989இல் இந்திய மனித உரிமை கட்சியை தொடங்கி நடத்தி வந்தார். 2003இல் காங்கிரஸ் கட்சியில் சோனியாகாந்தி முன்னிலையில் மீண்டும் இணைந்தார்.
அகில இந்திய தீண்டாமை ஒழிப்பு கமிட்டி உருவாக்கம் (ம) இளையபெருமாள் கமிட்டி அறிக்கை
இந்தியாவில் 1955 ஆம் ஆண்டில் கொண்டுவரப்பட்ட தீண்டாமை ஒழிப்புச் சட்டம் 1976 இல் பி.சி.ஆர். சட்டம் (குடியுரிமை பாதுகாப்புச் சட்டம்) என்று பெயர் மாற்றம் செய்யப்பட்டது. இந்தச் சட்டம் சரியாக செயல்படாததால், முன்னாள் தமிழக காங்கிரஸ் தலைவர் மற்றும் அகில இந்திய தீண்டாமை ஒழிப்பு கமிட்டியின் முதல் தலைவர் இளைய பெருமாள் தலைமையில் ஒரு கமிட்டியை நாடாளுமன்றம் அமைத்தது. காந்தி பிறந்த ஊரில், பிரதமர் இந்திராகாந்தி தொகுதியில் தீண்டாமை தலைவிரித்து ஆடுகிறது” என்று 1969 இல் இளையபெருமாள் கமிட்டி அறிக்கையில் சுட்டிக்காட்டியது. ஆனால், அந்த அறிக்கையில் சொல்லப்பட்டவைகள் அவருடைய காலத்திலேயே புறக்கணிக்கப்பட்டது பட்டியலின தலைவர்கள் மத்தியில் கொந்தளிப்பை ஏற்படுத்தியது.
குடும்பம்
மனைவி தையல்முத்து, மகன்கள் வெற்றி வீரமணி, ஜோதி மணி, நந்தகுமார் ஆகியோர். மனைவி தையல்முத்து, உடல்நலக்குறைவால் காலமாகி ஐந்தாவது மாதத்தில் இளையபெருமாள் காலமானார். மகன் பல் மருத்துவர் நந்தகுமார் சிறுநீரக கோளாறால் உயிரிழந்தார். நந்தகுமார் சில காலம் விடுதலை சிறுத்தை கட்சியில் இணைந்து பணியாற்றினார். இவருக்கு திருமணம் ஆகி மனைவி எஸ்தர்ரூபி மகள்கள் அனோஷ்கா தெரசா மற்றும் மகன் இளையபெருமாள் உள்ளனர்.
வெளி இணைப்புகள்
பகுப்பு:1924 பிறப்புகள் பகுப்பு:2005 இறப்புகள் பகுப்பு:கடலூர் மாவட்ட நபர்கள் பகுப்பு:தமிழக அரசியல்வாதிகள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள்
ராயல் கலை அறிவியல் கல்லூரி
ராயல் கலை அறிவியல் கல்லூரி 2012ஆம் ஆண்டு சேலம் மாவட்டம் மேட்டூர் அணை, மசிலம்பாளையத்தில் நிறுவப்பட்ட இருபாலர் சுயநிதி கலை அறிவியல் கல்லூரி ஆகும்.
அறிமுகம்
இந்த கல்லூரி, சேலத்தின் பெரியார் பல்கலைக்கழகத்துடன் இணைவு பெற்றுள்ளது. தில்லியிலுள்ள பல்கலைக்கழக மானியக் குழுவின் அங்கீகாரம் பெற்றது.
படிப்புகள்
இக்கல்லூரியில் இளங்கலை கணினி அறிவியல், இயற்பியல் என 8 பிரிவுகளில் வகுப்புகள் நடைபெற்று வருகின்றன.
மேற்கோள்கள்
பகுப்பு:சேலம் மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
முகமது முஸ்ததிர்
முகமது முஸ்ததிர் (Mohammad Mostadir ,பிறப்பு: ஆகத்து 12 1977), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளிலும், 23 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
பூனா ஒப்பந்தம்
பூனா ஒப்பந்தம் என்பது 1932ஆம் ஆண்டு  செப்டம்பர், 24அன்று பூனாவில்  உள்ள எரவாடா சிறையில் அம்பேத்கருக்கும்   காந்தி   இடையே ஏற்பட்ட ஓர்  உடன்படிக்கை ஆகும்.
வரலாறு
இரண்டாவது வட்ட மேசை மாநாட்டில் இந்திய ஒன்றியத்தின் அரசியல் அமைப்பை முடிவு செய்ய முற்பட்டபொழுது மக்கள் பிரதிநிதிகளுக்காக நடத்தப்படும் தேர்தலில் வகுப்புவாத பிரதிநிதித்துவம் அமைக்கப்பட வேண்டும் என்று முடிவு செய்யப்படுகிறது இதில் ஆதிக்க சாதிப்பிரிவினர் ஐரோப்பியர் அஙிலோ இந்தியர்கள் என அனைத்து வகை மக்களுக்கும் தனி தொகுதிகள் வேண்டும் என்று முடிவு செய்யப்படுகிறது அதில் பட்டியலின மக்களுக்காகத்  தனித் தொகுதிகளை அளிக்க பிரிட்டிசு அரசு முன் வந்தபோது இரண்டாம்  வட்ட மேசை மாநாட்டில் கலந்து கொண்ட அம்பேத்கர் அந்தத் திட்டத்தை ஆதரித்தார். ஆனால் காந்தி அதைக் கடுமையாக எதிர்த்தார். இந்துக்கள் தீண்டத் தகாதவர்கள் என்றும் சாதி இந்துக்கள் என்றும் பிளவு படுவதைத் தாம் விரும்பவில்லை என்று கூறினார். எரவாடா சிறையில் இருந்த காந்தி அடிகள் 18-9-1932 இல் சாகும் வரை உண்ணாவிரதம் போராட்டம் நடத்தினார். காந்தி உடல் நிலை மோசமானதால் அந்த உண்ணாவிரதத்தை நிறுத்திக் காந்தியின் உயிரைக் காப்பாற்றும் நோக்கத்தில் அம்பேத்கரும் பிற இந்து தலைவர்களும்   பூனாவில் கூடிப் பேசினர். இந்தியாவின் மிகச் சிறந்த தலைவராக விளங்கிய காந்தி அடிகளின் உயிரைக் காப்பாற்ற வேண்டிய கடமை ஒரு புறம்; பட்டியலின சமூகத்தின் நலனைக் காக்க வேண்டிய பொறுப்பு மறுபுறம். எனவே இருதலைக் கொள்ளி நிலைமைக்கு  அம்பேத்கர் ஆளானார்.
பூனா ஒப்பந்தத்தின் படி மாகாணச் சட்ட அவைகளில் 148 இடங்களைத் பட்டியலின தாழ்த்தப்பட்ட மக்களுக்கு அளிப்பது என்று முடிவு ஆனது. பிரிட்டிசு இந்தியாவில் மத்தியச் சட்ட அவையில் இந்துக்களுக்காக உள்ள மொத்த இடங்களில் பத்து விழுக்காட்டைத் பட்டியல் இனத்தவர்களுக்கு ஒதுக்கீடு செய்வது என்றும் தீர்மானித்தார்கள். தாழ்த்தப்பட்ட மக்கள் சார்பாக அம்பேத்கரும், சாதி இந்துக்களின் சார்பாகப் பண்டித மதன் மோகன் மாளவியாவும் கையெழுத்து இட்டார்கள். இராசகோபாலாச்சாரி, இரட்டைமலை சீனிவாசன், இராசேந்திரப் பிரசாது, எம்.சி.இராஜா போன்ற தலைவர்களும் ஒப்பந்தத்தில் கையெழுத்து இட்டனர். இதனைத் தொடர்ந்து காந்தி உண்ணா நோன்பு போராட்டத்தைக் கைவிட்டார்.
ஒப்பந்த விளைவுகள்
பூனா ஒப்பந்தம் இந்தியா முழுவதும் உணர்ச்சி அலைகளை உண்டாக்கியது. அதன் விளைவு உலகெங்கும் எதிரொலித்தது. பூனா ஒப்பந்தம் ஏற்பட்ட பின்னர் அம்பேத்கரைத் தாழ்த்தப்பட்ட மக்களின் தலைவர் என்று எல்லாரும் ஏற்றுக் கொண்டனர். இந்தப் புதிய ஒப்பந்தத்தில் இரு தரப்பினரும் சில கோரிக்கைகளை விட்டுக் கொடுக்க நேரிட்டது.
அவ்வமயம் சோவியத்து ரசியாவில் சுற்றுப் பயணம் மேற்கொண்டிருந்த பெரியார் ஈ வே ரா 'ஒப்பந்தத்தில் கையொப்பமிடுதல் தற்கொலைக்கு ஒப்பானது.கையொப்பம் இடாதீர்கள்' எனத் தந்தி மூலம் அம்பேத்கருக்கு வேண்டுகோள் விடுத்தார்.
மேற்கோள்கள்
பகுப்பு:தலித்திய அரசியல் பகுப்பு:அம்பேத்கர் பகுப்பு:தலித்தியல்
திரு உத்திரகோசமங்கை ஊராட்சி
திரு உத்திரகோசமங்கை ஊராட்சி (Thiru Uthirakosamangai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருப்புல்லாணி வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2084 ஆகும். இவர்களில் பெண்கள் 1033 பேரும் ஆண்கள் 1051 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜான் லொரைன் பால்ட்வின்
ஜான் லொரைன் பால்ட்வின்|thumb|right ஜான் லொரைன் பால்ட்வின்  (John Loraine Baldwin , பிறப்பு: சூன் 1 1809, இறப்பு: நவம்பர் 25 1896),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் கலந்து கொண்டுள்ளார்.
வெளி இணைப்பு
ஜான் லொரைன் பால்ட்வின் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
கொரியப் பண்பாடு
250px|thumb|' [[Gyeongbokgung|கையாங்போக் அரண்மனை கட்டிடத்தில் உள்ள தான்சியோங் வண்ண ஓவியங்கள்]]
200px|thumb|தாமரை விளக்கு விழா
கொரியப் பண்பாடு என்பது கொரியத் தீவகத்தின் மரபுவழிப் பண்பாட்டையே சுட்டும். 20 ஆம் நூற்றாண்டின் நடுப்பகுதியில் இது வடகொரியா, தென்கொரியா எனப் பிரிக்கப்பட்டு விட்ட பிறகு இருபகுதிகளின் பண்பாட்டிலும் வேறுபாடுகள் தோன்றலாயின. யோசியோன் பேரரசு காலத்துக்கு முன்புவரை கொரியப் பண்பாட்டில் வெறியாட்டம் அல்லது முருகேற்றம் அல்லது மெய்ம்மறந்த ஆட்டம் என்ற உலகெங்கிலும் தொல்குடிகளில் நிலவிய மாயமந்திரச் சடங்கு, நடைமுறையில் ஆழமாக வேரூன்றி இருந்தது. '''
நடனம்
200px|thumb|யிஞ்சூ கியோமு இசையைப் போலவே அரசவை நடனமும் நாட்டுப்புறக் கூத்தும் தெளிவாக வேறுபட்டிருந்தன. வழக்கில் இருந்த அரசவை நடனங்களாக, யியோங்யேமூ (정재무)( performed at banquets), இல்மூ (일무) ( performed at Korean Confucian rituals) ஆகிய இரண்டும் அமைந்தன. யியோங்யேமூ என்பது வட்டார நடனமான (향악정재, இயாங்காக் இயோங்யே) எனவும் நடுவண் ஆசியா, சீனாவில் இருந்து வந்த வடிவமான (당악정재, தாங்காக் இயோங்யே) எனவும் இருவகையாகும். இல்மூ என்பதும் குடிமை நடனமான (문무, முன்மூ) எனவும் போர்க்கள நடனமான (무무, முமூ) என இருவகையாகப் பிரிக்கப்பட்டன. கொரியாவின் பல பகுதிகளில் பல முகமூடி நாடகங்களும் பாவைக்கூத்துகளும் நிகழ்த்தப்பட்டன. மரபான உடை என்பது கென்யா ஆகும். இது பெண்கள் விழாக்களில் அணியும் சிறப்புவகை ஆடையாகும். இது வெளிர்சிவப்பில் கழுத்தருகே பல குறியீடுகளுடன் அமையும்.
நிகழ்கால ஆக்கங்களில் மரபான குழு இசையுடன் கூடிய அரசவை நடனங்கள் இடம்பெறுகின்றன. தேக்கையோன் எனும் கொரிய மரபுவழி மற்போர், செவ்வியல் கொரிய நடனத்தின் மையக்கருவாக அமையும். தேக்கையோன் என்பது முகமூடி நடனத்தின் முழு ஒருங்கிணைவான இயக்க முறைமை ஆகும். இது மற்ற கொரியக் கலை வடிவங்களிலும் உடனியைந்து வரும்.
வண்ண ஓவியங்கள்
நிலவடிவங்கள், பூக்கள், பறவைகள் போன்ற இயற்கையோடு இயைந்த காட்சிகளே ஓவியங்களில் பேரளவில் இடம்பிடிக்கின்றன. மல்பரித் தாள் அல்லது பட்டுத் துணியில் மையைப் பயன்படுத்தி ஓவியங்கள் வரையப்படுகின்றன.
இலச்சினைப் பொறிப்பிலும் அழகு எழுத்துப் பொறிப்பிலும், 18 ஆம் நூற்றாண்டுக்குப் பிறகு மரபு நுட்பங்கள் வளர்த்தெடுக்கப் படுகின்றன.
கலைகள் நடப்பு வாழ்வாலும் மரபாலும் உருவாக்கப்படுகின்றன.எடுத்துக்காட்டாக, "இரும்பு வேலைகளின் இடைவேளை" எனும் ஒளிப்படத் தன்மை மிக்க ஃஏன் அவர்களின் ஓவியம் வார்ப்படப் பட்டறைகளில் உழைப்போர் தசைகளில் உருளும் வியர்வைத் துளிகளையும் தகரக் குப்பிகளில் அவர்கள் தண்ணீர் குடிப்பதையும் துல்லியமாக அழகுறக் காட்டுகிறது. யேயோங் சியோன் அவர்களது "குமாங் மலையின் சொன்னியோ கொடுமுடி"  பனிமூட்டமிட்ட கொடுமுடி நிலத் தோற்றங்களில் மிகச் செவ்வியலான ஒன்றாகும்.
தேநீர்
முதலில் மரபு மூலிகைகளால் தேநீர்கள் இறக்கப்பட்டு வழிபாடுகளில் மட்டும் கூடுதலான மருந்துகளாகப் பயன்படுத்தப்பட்டன. சில தேநீர்கள் பழங்கள், இலைகள், விதைகள், வேர்கள் கொண்டு செய்யப்படுகின்றன. கொரியாவில் ஐவகைச் சுவையுள்ள தேநீர்கள் வழக்கில் உள்ளன. அவை இனிப்பு, துவர்ப்பு, உவர்ப்பு, கார்ப்பு, புளிப்பு என்பனவாகும்.
நம்பிக்கைகள்
300px|thumb|ஏயின்சா கொரியர்களின் முதல் சமயச் சடங்கு வெறியாட்டம் அல்லது ஆவியாட்டம் எனப்படும் மாயவித்தைச் சடங்கு ஆகும். இது பண்டைய நாளில் பரவலாக நிலவியது. ஆனாலும் இன்றும் இது வழக்கில் அருகித் தேயாமல் உள்ளது. முடாங் எனப்படும் பெண் வெறியாடிகள் ஆவிகளின் துணையைக் கொண்டு மெய்ம்மறந்த ஆட்டத்தின் வழியாக இம்மைக்கு வேண்டிய நலங்களைப் பெற்றுத் தருவதாக இன்றும் நம்புகின்றனர்.